16. ΝΟΜΟΘΕΤ. ΔΙΑΤΑΓΜΑ υπ' αριθ. 1312 της 2/11 Μαΐου 1942. Περί προαγωγών των καθηγητριών της σωματικής αγωγής των πτυχιούχων της Σχολής Γυμναστριών της Ενώσεως Ελληνίδων. Εκυρώθη αλλά δεν διετηρήθη εν ισχύϊ, δια της υπ' αριθ. 298/1946 πράξεως Υπουργικού Συμβουλίου. Άρθρον μόνον.-Αι καθηγήτριαι της Σωματικής Αγωγής των δημοσίων σχολείων της δικαιοδοσίας του Υπουργείου Θρησκευμάτων και Εθνικής Παιδείας, αι κεκτημέναι πτυχίον της Σχολής Γυμναστριών της Ενώσεως των Ελληνίδων και έχουσαι πενταετή προϋπηρεσίαν εν σχολείοις της Μακεδονίας, Θράκης και Ηπείρου εάν μεν συνεπλήρωσαν δεκαπενταετή συνολικήν και λίαν ευδόκιμον δημοσίαν υπηρεσίαν, κατά την κρίσιν του αρμοδίου Συμβουλίου και έχουν τον βαθμόν και μισθόν Γραμματέως α' τάξεως προάγονται εις τον βαθμόν και μισθόν Εισηγητού, εάν δε συνεπληρώσαν εικοσαετή τοιαύτην και έχουν τον βαθμόν και μισθόν του Εισηγητού προάγονται εις τον βαθμόν και μισθόν του Τμηματάρχου β' τάξεως. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 